รบกวนสอบถามหน่อยค่ะ คือเพิ่งคบกับแฟนละมีเพศสัมพันธ์ครั้งแรกแบบไม่ได้ป้องกัน หลังจากมีเพศสัมพันธ์คือเจ็บบริเวณช่องคลอด จะมีตกขาวสีเหลืองออกมาเป็นจำนวนมากค่ะ ต้องใส่ผ้าอนามัยไว้ และ เวลาปัสสาวะจะปวดมากเลยค่ะแล้วก็มีเลือดไหลออกมาด้วย ไปหาที่ รพ บอกแค่ช่องคลอดอักเสบ แต่อาการมันปวดไม่หายมา2 อาทิตย์แล้วค่ะ หนูเป็นอะไร แล้วควรทำยังไงดีคะ
สวัสดีค่ะ หลังการมีเพศสัมพันธ์แล้วเกิดอาการเจ็บที่บริเวณช่องคลอด มีตกขาวสีเหลืองออกมา ปัสสาวะแล้วปวดๆ อาจจะเกิดจากช่องคลอดอักเสบหรือติดเชื้อ ปากมดลูกอักเสบหรือติดเชื้อ มีภาวะทางเดินปัสสาวะอักเสบซึ่งการแยกโรคอาจแยกได้จากการตรวจร่างกาย ตรวจภายใน การนำตกขาวที่ผิดปกติไปตรวจหาเชื้อหรือการตรวจปัสสาวะร่วมด้วยถ้าเป็นภาวะช่องคลอดอักเสบ รักษาตามภาวะนี้แล้วผ่านมา 2 สัปดาห์ ยังไม่หายปวดเลย อาการยังเป็นเยอะ ควรกลับไปพบแพทย์เพื่อตรวจประเมินอาการซ้ำอีกครั้ง เพราะอาการปวดและเจ็บตอนปัสสาวะหรือตกขาวสีเหลืองเหล่านี้ไม่ใช่อาการปกติ อาจมีสาเหตุจากการอักเสบหรือติดเชื้อใดๆที่ควรรับยาอย่างเหมาะสมต่อไป ในเบื้องต้นงดการมีเพศสัมพันธ์ ไม่ซื้อยาปรับฮอร์โมนใดๆมาใช้เอง กินยาแก้ปวดก่อนได้ถ้าปวดมาก